==== Grandes écoles ====
[[Fil:Rue St Jacques Louis Le Grand DSC09316.jpg|thumb|right|Her ses [[Lycée Louis-le-Grand]] i centrum, på højre side af rue St Jacques. Til venstre ligger [[Sorbonne]], og til højre bygningen, som huser det gamle juridiske fakultet i Paris.]]
Parisregionen er stedet for Frankrigs største koncentration af ''[[grandes écoles]]'' (fransk for "store skoler"), som er prestigefyldte centre for højere og meget specialiseret uddannelse, som er uden for den offentlige universitetsstruktur. De mest ansete offentlige universiteter benævnes sædvanligvis ''[[grands établissements]]''. De fleste ''grandes écoles'' flyttedes til Paris' forstæder i 1960'erne og 1970'erne, hvor de fik meget mere plads end ved deres tidligere beliggenhed inde i bykernen. Uddannelsesstedet [[École Normale Supérieure]] er dog forblevet på rue d'Ulm i [[5. arrondissement]]. Parisområdet har et stort antal uddannelsessteder for ingeniører, anført af det prestigefyldte "Paris' Teknologiinstitut" ([[ParisTech]]), som består af adskillige afdelinger, blandt andet de berømte ''[[École Polytechnique (Frankrig)|École Polytechnique]]'', ''[[École nationale supérieure des mines de Paris|École des Mines]]'', ''[[École nationale supérieure des télécommunications|Télécom Paris]]'' og ''[[École nationale des ponts et chaussées|École des Ponts et Chaussées]]'', som uddanner de fremtidige aktører i Frankrigs ingeniør- og industrivirksomheder. Ligeledes er der mange managementskoler, herunder de verdensberømte [[HEC Paris|HEC]], [[ESSEC]], [[INSEAD]] og [[ESCP Europe]]. Selv om Paris' tidligere eliteskole i administration, [[École nationale d'administration|ENA]], er blevet flyttet til [[Strasbourg]], ligger den berømte skole i politisk videnskab, [[Institut d'Etudes Politiques de Paris|Sciences-Po]] stadig i Paris på venstre Seinebred, 7. arrondissement.
Kultur